Verjaarsdae - Maties Alumni
Ons sien uit na 'n fenomenale jaar met die volgende koshuise wat hul verjaarsdae vier en alumni-reünies aanbied: Huis ten Bosch (85), Majuba (55), Huis Marais (75), Goldfields (35) en Serruria (45). Weens die COVID-19-pandemie, moes Helderberg (75), Eendrag (60), Heemstede (55), Dagbreek (100) en Metanoia (15) hul verjaardagvieringe in 2021 kanselleer. Hierdie mylpale word egter vanjaar met mening gevier. As jy jou koshuis of PSO wil kontak, stuur gerus 'n e-pos aan dfvandyk@sun.ac.za.
Heemstede 55ste Reünie
Vrydag 9 September – Saterdag 10 September 2022 Heemies! Kom vier Heemstede se 55ste verjaardagviering. Jy kan uitsien na terugflitse by die Ditsem en 'n piekniek op die grasprek. Ons moedig al ons alumni aan om terug te keer en die naweek saam met ons te geniet. Wees op die uitkyk vir amptelike reünie-uitnodigings en nuusbriewe, wat meer besonderhede oor die beplande reünie sal verskaf. Kontak gerus vir Emma Hewitt by 23642475@sun.ac.za
Vrydag 9 September – Saterdag 10 September Ons moes Eendrag se 60-jaar reünie in 2021 uitstel, maar ons is terug met mening! Sluit in September by ons aan vir Eendrag se 61-jaar verjaarsdagvieringe. Verwag teekan-geselsies, stoepkuiers, quaddies en 'n gesellige aand by die Eagles-kroeg. Ons sien uit daarna om jou terug te verwelkom vir hierdie spesiale fees onder die Jakarandas. Kontak asseblief vir Stefan Rossouw by 23635665@sun.ac.za vir meer inligting.
Vrydag 9 September – Saterdag 10 September Na twee jaar se uitstel is die inwoners van Hombré gretig om in 2022 byeen te kom. Die reünie-naweek sluit 'n Huisvergadering in waar ons stories van die verlede gaan opdis, 'n ontbytbyeenkoms saam geniet en by die Alumni-klubhuis braai. Kontak asseblief dfvandyk@sun.ac.za vir meer inligting.
Huis Marais 75ste Reünie
Vrydag 9 September – Saterdag 10 September "Die Huis" vier 'n belangrike mylpaal in 2022. Sluit by ons aan vir 'n naweek van nostalgie, braai en natuurlik 'n lekker kuiertjie. Ons sien daarna uit om die "Huismanne" op Stellenbosch terug te verwelkom. Ons sal meer inligting oor die beplande reünie deur die loop van die jaar met jou deel. Kontak asseblief vir Henry Damant by 23787546@sun.ac.za.
Metanoia 15de Reünie
Vrydag 9 September – Saterdag 10 September 2022 Ons kan nie wag om uiteindelik te ontmoet en ons 15-jaar mylpaal te vier nie. Roep asseblief jou medeMaties byeen en geniet 'n naweek van Meta-gees! 'n Volledige reünieprogram volg later. Stuur asseblief 'n e-pos na Simphiwe Mjanga by 24706744@sun.ac.za vir meer inligting oor die beplande reünie.
Helderberg 75ste Reünie
Vrydag 9 September – Saterdag 10 September 2022 Sluit by ons aan vir 'n naweek van nostalgie. Ons beplan 'n heerlike naweek van wyntoere, veilings, braaie, 'n gala-ete en natuurlik 'n Jack Wells-kuiertjie! Wees asseblief op die uitkyk vir ons Helderbergnuusbriewe, waar ons die planne vir die komende reünie met jou sal deel. En bly in kontak via helderberg1946@gmail.com.
Majuba 55ste Reünie
Vrydag 9 September – Saterdag 10 September Majuba vier sy 55ste verjaardag in 2022! Al die Grysduiwe word genooi om hierdie wonderlike tuiste van meer as twee generasies te vier. Die reünie sal braais, wynproeë en nog vele meer prettige aktiwiteite insluit. Ons nooi ook die eerstejaarsgroepe van 1972, 1982, 1992, 2002 en 2012 vir hul dekadereünies. Al hierdie geleenthede sal deel van Tuiskomsnaweek wees. Vir meer inligting, rig asseblief 'n e-pos aan Rocco Van Velden by 23777486@sun.ac.za.
Majuba Prim en Onder-Prim Middagete
Saterdag 5 Maart Die stof van die laaste twee rowwe jare sal hopelik sak – Majuba is slaggereed om sy jaarlikse Prim-middagete aan te bied. Met hierdie geleentheid wat dan in die vooruitsig is, rig ons 'n uitnodiging aan destydse OnderPrims en voormalige Majuba Koshuishoofde. Ons hoop om ons jaar van feesvieringe in die geselskap van ons leiers wat Majuba Manne van Daad gemaak het, af te skop! Kontak asseblief vir Rocco van Velden by 23777486@sun.ac.za vir meer inligting en wees op die uitkyk vir die amptelike reünie kennisgewing wat vroeg in 2022 met jou gedeel sal word.
Dagbreek vier 100 jaar
Sluit asseblief by ons aan vir ons 2022-eeufeesvieringe – 'n braai, touchies en quad-krieket, 'n formele aandete en 'n veiling. Teken asseblief hierdie aktiwiteite in jou dagboek aan.
'n Feestevolle inbly-naweek
Kry die bende bymekaar vir 'n oorslaapnaweek by die koshuis. Herleef daardie wonderlike studentedae — wie weet, miskien kan ons jou ou kamer vir jou regruk …
Ons immergewilde Dagbreek Straatmyl sal weer in die skilderagtige Victoriastraat plaasvind. Die eerste Straatmyl is in 2011 gehou ter ere van De Villiers Lamprecht. Hy was die eerste Suid-Afrikaanse atleet wat 'n droommyl (die myl in minder as vier minute) gehardloop het – 'n afstand van 1 609 m. Die geskiedkundige wedren het op 13 November 1964 by Coetzenburg-stadion plaasgevind. De Villiers was destyds 'n Dagbreek-inwoner. Maak gereed om jou drafskoene aan te trek en sluit aan by Dagbrekers terwyl hulle die Dagbreek Straatmyl aandurf.
Ons jaarlikse wynveiling is beslis op die kalender. Sluit by ons aan terwyl ons weer fondse vir ons Beursfonds insamel. Vir inligting, e-pos asseblief: alumniwineclub@sun.ac.za.
Ons gaan John Murray se verjaardag met 'n kranslegging vier, gevolg met verversings en groot gesels op die Rooiplein. Sluit by ons aan om John Murray te herdenk op Dinsdag 10 Mei.